Video: Vrou loop onderstebo in die swembadSkermgreep uit die video ŉ Video van ŉ vrou wat onderstebo in ŉ swembad loop, laat kykers verstom. Die video is deur Kristina Makushenko op Instagram gedeel met die byskrif: “The Devil Wears Prada. Jy kan jou foon omdraai om beter te kan sien.” Makushenko is al vier keer as die wêreldkampioen aangewys in gesinchroniseerde swem. Die video begin waar sy onderstebo in hoëhakskoene in die swembad loop. Sy draai dan om, tel ŉ handsak op en loop reguit verder. Die video is reeds in Julie gedeel, maar het nou eers wyd begin versprei. Dit is reeds meer as 54 miljoen keer gekyk. “Jy is só goed!” skryf een kyker. “Jy laat my altyd wonder hoe jy regkry wat jy in die water doen.” “Ongelooflik!” skryf ŉ ander. Makushenko het byna 700 000 volgelinge op haar blad waar sy gereeld video’s van haar avonture in die swembad deel. A post shared by Kristina Makushenko (@kristimakusha)